Nôlepszim spòsobã ùchòwaniô sã òd zmiłków w wëbiérze bùrméstra (wójta, prezydenta) bë béł przezérk, na ôrt kònkùrsu miss spòsobnotë. Wszëtcë kandidacë bë mielë sã stawic w jednym môlu (w gminny Ergò Arenie), pòkazac swòje dobroctwa z kòżdi stronë, bë przeszlë prosti test òglowi wiédzë i na inteligencjã (np. Chto je prezydentã RP? Co je cãżészé: kilo wãgla czë piórów?), pò nym pùblika w krëjamnym welowanim bë wëbra swòjégò fawòrita. Leno tak nie jidze, na nen czas welowny ùstôw nie dozwòliwô na ùżëcé taczégò spòsobù dzejaniô.